CELEX: 32013R0245
Language: et
Date: 2013-03-19 00:00:00
Title: Komisjoni määrus (EL) nr 245/2013, 19. märts 2013 , millega muudetakse määrust (EÜ) nr 272/2009 seoses vedelike, aerosoolide ja geelide läbivaatamisega ELi lennujaamades  EMPs kohaldatav tekst

20.3.2013   
            
            
               ET
            
            
               Euroopa Liidu Teataja
            
            
               L 77/5
            
         KOMISJONI MÄÄRUS (EL) nr 245/2013,
   19. märts 2013,
   millega muudetakse määrust (EÜ) nr 272/2009 seoses vedelike, aerosoolide ja geelide läbivaatamisega ELi lennujaamades
   (EMPs kohaldatav tekst)
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse Euroopa Parlamendi ja nõukogu 11. märtsi 2008. aasta määrust (EÜ) nr 300/2008, mis käsitleb tsiviillennundusjulgestuse ühiseeskirju ja millega tunnistatakse kehtetuks määrus (EÜ) nr 2320/2002, (1) eriti selle artikli 4 lõiget 2,
   ning arvestades järgmist:
   
               (1)
            
            
               Vastavalt määruse (EÜ) nr 300/2008 artikli 4 lõikele 2 peab komisjon võtma vastu üldmeetmed, mille eesmärk on muuta kõnealuse määruse I lisas esitatud ühiste põhistandardite vähem olulisi sätteid, täiendades neid.
            
         
               (2)
            
            
               Tsiviillennundusjulgestuse ühiseid põhistandardeid täiendavad üldmeetmed on sätestatud komisjoni 2. aprilli 2009. aasta määruse (EÜ) nr 272/2009 (millega täiendatakse Euroopa Parlamendi ja nõukogu määruse (EÜ) nr 300/2008 lisas sätestatud tsiviillennundusjulgestuse ühiseid põhistandardeid) (2) lisas. Eelkõige on määruse (EÜ) nr 272/2009 lisas sätestatud vedelate lõhkeainete avastamise meetodid ja tehnoloogia, mis võimaldaks julgestuspiirangualadele ja õhusõiduki pardale kaasa võtta vedelikke, aerosoole ja geele.
            
         
               (3)
            
            
               Vedelate lõhkeainete läbivaatamise süsteemi järkjärguliseks kasutuselevõtuks on komisjoni 9. aprilli 2010. aasta määruse (EL) nr 297/2010 (millega muudetakse määrust (EÜ) nr 272/2009, millega täiendatakse tsiviillennundusjulgestuse ühiseid põhistandardeid) (3) lisas kehtestatud kaks kuupäeva: 29. aprill 2011 kolmandate riikide lennujaamadest või ühendusevälise lennuettevõtja õhusõiduki pardalt saadud vedelike, aerosoolide ja geelide läbivaatamise jaoks ning 29. aprill 2013 kõigi vedelike, aerosoolide ja geelide läbivaatamise jaoks.
            
         
               (4)
            
            
               Komisjoni 22. juuli 2011. aasta määrusega (EL) nr 720/2011, millega muudetakse määrust (EÜ) nr 272/2009, millega täiendatakse tsiviillennundusjulgestuse ühiseid põhistandardeid seoses vedelike, aerosoolide ja geelide läbivaatamise järkjärgulise kehtestamisega ELi lennuväljadel, (4) tühistati 29. aprilliks 2011 kehtestatud tähtaeg, kuna vahetult enne kõnealust kuupäeva ELis ja rahvusvahelisel tasandil valitsev olukord osutas sellele, et tegelikkuses on vaid vähestel lennujaamadel võimalik läbivaatamisseadmeid kasutada ning et reisijate jaoks võib jääda selgusetuks, kas kolmanda riigi lennujaamast või ühendusevälise lennuettevõtja õhusõiduki pardalt saadud vedelikke, aerosoole ja geele lubatakse julgestuspiirangualadele ja õhusõiduki pardale kaasa võtta.
            
         
               (5)
            
            
               Tehnoloogiline ja õiguslik areng nii ELis kui ka rahvusvahelisel tasandil võib mõjutada määruse (EÜ) nr 272/2009 lisas sätestatud kuupäevi ning vajaduse korral võib komisjon teha ettepaneku vaadata kõnealune määrus läbi, võttes eelkõige arvesse seadmete toimimist ja reisi lihtsustamist reisijate jaoks.
            
         
               (6)
            
            
               Komisjon on teinud kõikide asjaosalistega tihedat koostööd, et hinnata 2012. aasta juuliks olukorda seoses vedelike, aerosoolide ja geelide läbivaatamisega ELi lennujaamades. Selle töö ühe osana on tehtud toimimiskatseid. Komisjoni hinnang olukorra kohta edastati Euroopa Parlamendile ja nõukogule 2012. aasta juulis komisjoni aruandena (5).
            
         
               (7)
            
            
               Lähtudes eespool nimetatud aruandest ja võttes eelkõige arvesse märkimisväärset ohtu lennujaamade toimimisele, kui alates 29. aprillist 2013 hakatakse kõikides ELi lennujaamades kõikide vedelike, aerosoolide ja geelide suhtes kohaldama vedelate lõhkeainete kohustuslikku läbivaatamist, on komisjon seisukohal, et kõnealune kuupäev tuleks asendada piirangute järkjärgulise kõrvaldamisega, mis aitab säilitada julgestusstandardite kõrge taseme ning lihtsustab reisi reisijate jaoks kõikides selle etappides, nagu on üksikasjalikult kirjeldatud rakenduseeskirjades.
            
         
               (8)
            
            
               Määruse (EÜ) nr 272/2009 lisa tuleks seega vastavalt muuta.
            
         
               (9)
            
            
               Käesoleva määrusega ettenähtud meetmed on kooskõlas tsiviillennundusjulgestuse regulatiivkomitee arvamusega,
            
         ON VASTU VÕTNUD KÄESOLEVA MÄÄRUSE:
   Artikkel 1
   Määruse (EÜ) nr 272/2009 lisa muudetakse vastavalt käesoleva määruse lisale.
   Artikkel 2
   Käesolev määrus jõustub järgmisel päeval pärast selle avaldamist Euroopa Liidu Teatajas.
   
      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 19. märts 2013
      
         
            Komisjoni nimel
         
         
            president
         
         José Manuel BARROSO
      
   
   
      (1)  ELT L 97, 9.4.2008, lk 72.
   
      (2)  ELT L 91, 3.4.2009, lk 7.
   
      (3)  ELT L 90, 10.4.2010, lk 1.
   
      (4)  ELT L 193, 23.7.2011, lk 19.
   
      (5)  COM(2012) 404, 18.7.2012, avaldamata.
   
      LISA
      Määruse (EÜ) nr 272/2009 lisa muudetakse järgmiselt.
      
                  a)
               
               
                  A osa punkt 2 asendatakse järgmisega:
                  
                              „2.
                           
                           
                              Käsipagasi, muude isikute kui reisijatega kaasas olevate esemete, lennuettevõtja posti ja saadetiste (välja arvatud nende laadimisel õhusõiduki lastiruumi), pardavarude ja lennujaama varude läbivaatamiseks:
                              
                                          a)
                                       
                                       
                                          käsitsi läbivaatus;
                                       
                                    
                                          b)
                                       
                                       
                                          visuaalne kontroll;
                                       
                                    
                                          c)
                                       
                                       
                                          läbivalgustusseade;
                                       
                                    
                                          d)
                                       
                                       
                                          lõhkeaine avastamise süsteemi (EDS) seade;
                                       
                                    
                                          e)
                                       
                                       
                                          pommikoerad (EDD);
                                       
                                    
                                          f)
                                       
                                       
                                          lõhkeaine jälgede avastamise (ETD) seade ning
                                       
                                    
                                          g)
                                       
                                       
                                          vedela lõhkeaine avastamise süsteemi (LEDS) seade.”
                                       
                                    
                        
            
                  b)
               
               
                  B1 osa asendatakse järgmisega:
                  „B1   OSA
                  
                     Vedelikud, aerosoolid ja geelid
                  
                  Vedelikke, aerosoole ja geele tuleb lubada julgestuspiirangualadele, tingimusel et need on läbi vaadatud või läbivaatamisest vabastatud vastavalt määruse (EÜ) nr 300/2008 artikli 4 lõike 3 kohaselt vastu võetud rakenduseeskirjade nõuetele.”